หุ้น8ธ.ค.ปิดท้ายตลาดลบ3.49จุด
หุ้น8ธ.ค.ปิดตลาดที่ 1,043.24จุด ลดลง 3.49 จุด มูลค่าซื้อขาย 30,662.61 ล้านบาท
8 ธ.ค. 2554

หุ้น8ธ.ค.ปิดตลาดที่ 1,043.24จุด ลดลง 3.49 จุด มูลค่าซื้อขาย 30,662.61 ล้านบาท  




ตลาดหุ้นวันที่ 8 ธ.ค.เปิดตลาดดัชนีปรับตัวลดลงแรงเป็นไปในทิศทางเดียวกับตลาดหุ้นอื่น ๆ ในภูมิภาคเดียวกัน แต่พอเปิดตลาดภาคบ่ายมีแรงซื้อกลับหนุนให้ดัชนีกลับมาบวกแต่ไปต่อได้ไม่ไกลสุดท้ายกลับมาปิดตลาดที่ระดับ 1,043.24จุด ลดลง 3.49 จุด มูลค่าซื้อขาย 30,662.61 ล้านบาท  
5 อันดับหุ้นที่มีมูลค่าการซื้อขายสูงสุด1.PTTGC ปิดที่ 66.50 บาท ไม่เปลี่ยนแปลง มูลค่าซื้อขาย 1,678 ล้านบาท 2.BBL ปิดที่ 156.50 บาท ลดลง 1.50 บาท หรือ 0.95% มูลค่าซื้อขาย 1,644 ล้านบาท 3.KTB ปิดที่ 15.80 บาท ลดลง 0.30 บาท หรือ 1.86% มูลค่าซื้อขาย 1,330 ล้านบาท 4.PTT ปิดที่ 324 บาท ไม่เปลี่ยนแปลง มูลค่าซื้อขาย 1,151 ล้านบาท 5.IVL ปิดที่ 32.75 บาท ลดลง 0.50 บาท หรือ 1.50% มูลค่าการซื้อขาย 993 ล้านบาท 
นายถนอมศักดิ์ สหรัตน์ชัย ผู้บังคับบัญชา สายงานวิเคราะห์หลักทรัพย์  บล.พัฒนสิน กล่าวว่า ดัชนีหุ้นไทยวันนี้มีความผันผวนสูงโดยในช่วงเช้าปรับตัวลดลงเป็นผลมาจากนักลงทุนคาดการณ์ว่าการประชุมEU Summit ที่จะมีขึ้นในวันที่ 9 ธ.ค.นี้ คงจะไม่ราบรื่นเท่าที่ควร ส่งผลให้ดัชนีหุ้นในภูมิภาครวมถึงตลาดหุ้นไทยปรับตัวลดลง การลดลงของดัชนีหุ้นไทยยังสอดคล้องกับเชิงเทคนิค เพราะพบว่าดัชนีหุ้นไทยในช่วง 1 สัปดาห์มานี้ปรับตัวเพิ่มขึ้นมากกว่า 7% จึงมีแรงขายออกมา
เปิดตลาดการซื้อขายภาคบ่ายสามารถพลิกมาบวกได้เพราะมีแรงซื้อกลับในหุ้นขนาดใหญ่ แต่ไปต่อไม่ได้ไกลกลับมาปิดลบ สำหรับปัจจัยต้องจับตาระยะต่อไปคือการประชุมของธนาคารกลางสหรัฐ(เฟด) ที่จะมีขึ้นในสัปดาห์หน้า อาจเป็นปัจจัยบวกต่อตลาดหุ้น หากผลมีการส่งสัญญาณถึงการออกมาตรการQE3 
กลยุทธ์การลงทุนระยะนี้แนะนำให้ทยอยซื้อหุ้นปันผลดี รวมถึงเก็งกำไรระยะสั้นในหุ้นที่คาดว่าจะถูกนำไปคำนวณในดัชนี SET 50และSET100 เช่น BJC SPALI  เป็นต้น